As jy graag in ’n restaurant met ’n Michelinster wil eet, is Parys, die stad waar die Michelin-gids in die 1900’s sy oorsprong gehad het, ’n goeie plek om jou reis te begin. Maar doen die moeite en reis verder na Nice, waar die Suid-Afrikaanse Michelin-bekroonde sjef Jan (Hendrik van der Westhuizen) sy restaurant JAN se deure oopgemaak het. Bespreek vooraf aanlyn by restaurantjan.com.
As jy elke aand op ’n ander plek wil gourmet eet, is Tokio en Kioto in Japan ’n goeie kuierplek. Dis die stede met die meeste Michelinsterre ter wêreld en boonop ’n sterk kultuur van gehalte-straatkos. Hongkong kan egter spog dat hy die goedkoopste Michelinster-restaurant ter wêreld huisves, ’n 20-sitplek-restaurant waar jy veral dumplings (Chinese kluitjies) kan eet.
Jy het nooit ’n verskoning nodig om Spanje toe te gaan nie, maar San Sebastián, ’n kusdorp in die noorde van die land, het ’n sterk kostradisie en is die tuiste van 10 Michelinster-restaurante. Sit ook vir El Celler de Can Roca in Girona, sowat ’n uur buite Barcelona, op jou lys as jy ’n smulpaap is.
Hugo Lloris is ondanks sy skuldigbevinding vir dronkbestuur nie die kapteinskap van die Engelse sokkerspan Tottenham Hotspur kwyt nie.
Die 31-jarige Franse doelwagter, wat sy span vroeër vanjaar na Wêreldbeker-glorie in Frankryk gelei het, is met £50 000 (nagenoeg R1 miljoen) beboet en sy bestuurderslisensie is vir 20 maande opgeskort nadat hy skuld beken het in ’n hof in Westminster.
“Dis ’n yslike lewensles, maar hy het die vermoë om aan te beweeg, sy les te leer en op sokker te fokus. Hy het onmiddellik geweet dat hy ’n groot fout gemaak het.”
“Hy het dadelik sy spyt uitgespreek oor die voorval en voel nie goed daaroor nie. Enigiemand kan ’n fout maak. Hy ly en straf homself nou.”
Lloris is op 24 Augustus in Londen in hegtenis geneem toe sy Porsche die pad byster geraak en hy in die rigting van geparkeerde motors in ’n parkeerterrein geswaai en toe deur ’n rooi lig gery het. Hy was twee keer oor die wettige perk vir alkoholgebruik.
“Hy het vir almal om verskoning gevra en vir my gesê hy sal enige besluit aanvaar wat ek of die klub maak. Hy het skuldig gepleit en dis dit.” – bbc.com